બ્રિટનમાં પર્યાવરણને લાભ કરનારા ખેડૂતો માટે ખુશખબર છે. તેમના આ કાર્યની કદર કરવામાં આવનાર છે. પર્યાવરણ પ્રધાન મિશેલ ગૉવે ગત સપ્તાહે પર્યાવરણને લાભ પહોંચાડતા ખેડૂતોની કદર કરવાની યોજનાઓ જાહેર કરી હતી. ડૉર્સેટ વાઇલ્ડ લાઇફ ટ્રસ્ટ આ યોજનાઓને આવકારી રહ્યું છે. ૪ જાન્યુઆરીએ ઑક્સફર્ડમાં ખેતી પરની પરિષદમાં ગૉવે યોજનાઓની રૂપરેખા આપી હતી. આ રૂપરેખા મુજબ, જેટલી માલિકીની જમીન હોય તે સંખ્યાના આધારે ખેતી સબસિડીઓને સ્થાને પર્યાવરણ તરફી રીત તેમજ ગ્રામીણ વિસ્તારમાં સારો પ્રવેશ સહિતના જાહેર લાભો આપવા માટે ખેડૂતોને મદદ કરવા ભંડોળ અપાશે. આ યોજના ખેડૂતો માટે એવી શ્રેણીબદ્ધ પહેલો કરાવવા માગે છે જેમાં વન્યજીવનની રક્ષા પણ થાય અને તેનું વિસ્તરણ પણ થાય. આ ઉપરાંત ગ્રામ્યવજીવનની તંદુરસ્તી જેના પર સમાજ અને કૃષિ ઉદ્યોગ અવલંબિત છે તે પુનઃસ્થાપિત થાય. આ પહેલોમાં – ઘાસ ઉગાડવું, વૃક્ષો ઉગાડવાં, વન્યજીવો માટે રહેઠાણો બનાવવા અને પૂર આવે તેવી સ્થિતિમાં વધુ સારું પ્રબંધન કરવું- તેનો સમાવેશ થાય છે.